Александър Пушкин
Щом животът те подвежда…

Превод от руски: Пенчо Симов, —

chitanka.info

Щом животът те подвежда,

не тъжи, не се сърди!

В ден на скръб смирен бъди,

чакай ден щастлив с надежда.

В бъдното лети духът;

днешното те наскърбява,

но отлита със мигът —

щом отлитне, домилява.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.